คําสั่งกรมบังคับคดีที่ 339/2533เรื่อง การตรวจทรัพย์สินที่ยึดหรืออายัด------------------------ เพื่อให้การปฏิบัติหน้าที่เกี่ยวกับการยึดอายัดและจําหน่ายทรัพย์สินทั้งในคดีแพ่งและ คดีล้มละลายดําเนินไปด้วยความเรียบร้อย รวดเร็ว และมีประสิทธิภาพยิ่งขึ้น จึงมีคําสั่งดังต่อไปนี้ข้อ ๑ ให้ยกเลิกคําสั่งกรมบังคับคดี ที่ 250/2522 เรื่อง ขอให้ตรวจทรัพย์สินที่ยึดหรืออายัด ลงวัน25 ตุลาคม 2522ข้อ ๒ ให้เจ้าพนักงานบังคับคดีหรือเจ้าพนักงานพิทักษ์ทรัพย์เจ้าของสํานวนออกไปทําการตรวจสอบทรัพย์สินที่ยึดหรืออายัด ซึ่งเจ้าพนักงานบังคับคดีหรือเจ้าพนักงานพิทักษ์ทรัพย์มิได้เก็บรักษาไว้เอง หรือมิได้นําไปเก็บรักษาไว้ ณ สถานรักษาและจําหน่ายทรัพย์สิน กรมบังคับคดี ว่ายังอยู่ครบถ้วน หรือไม่ ทุก ๆ เดือน นับแต่วันยึดหรืออายัดจนกว่าทรัพย์สินดังกล่าวจะได้ถูกจําหน่ายหรือถอนการบังคับคดีไปข้อ ๓ ให้หัวหน้างานธุรการกองบังคับคดีแพ่ง กองบังคับคดีล้มละลาย สํานักงานบังคับคดีและ วางทรัพย์ภูมิภาคและเจ้าหน้าที่ธุรการสํานักงานบังคับคดีและวางทรัพย์ประจําศาล จัดทําสมุดคุมการตรวจสอบทรัพย์สินเพื่อใช้ในการลงนัดและตรวจสอบสํานวนที่จะต้องทําการตรวจสอบทรัพย์สินต่อไปข้อ ๔ ให้เจ้าพนักงานซึ่งออกไปตรวจสอบทรัพย์สินตามข้อ 2. ทํารายงานผลการตรวจสอบ เสนอให้ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงาน บังคับคดีและวางทรัพย์ประจําศาลทราบภายใน 7 วันนับแต่วันที่ออกไปตรวจสอบข้อ ๕ ถ้าผลการตรวจสอบปรากฏว่าทรัพย์สินดังกล่าวเสียหายหรือสูญหายไป ให้ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงานบังคับคดีและวางทรัพย์ประจําศาล I ตามข้อ 4. มีคําสั่งให้เจ้าพนักงานเจ้าของสํานวนดังกล่าวดําเนินการบังคับให้ผู้รักษาทรัพย์รับผิดตามสัญญา รักษาทรัพย์ เพื่อดําเนินการบังคับคดีให้เสร็จสิ้นต่อไป พร้อมกับกําชับให้โจทก์หรือเจ้าหนี้ตามคําพิพากษา รืออายัดช่วยเหลือให้การบังคับคดีดําเนินไปด้วยความรวดเร็ว จนกว่าการบังคับคดีจะเสร็จสิ้นลง ผู้นํายึดหรืออาย หรือโจทก์หรือเจ้าหนี้ตามคําพิพากษาได้ขอถอนการบังคับคดีและชําระค่าธรรมเนียมในการถอนการบังคับคดี เรียบร้อยแล้ว ทั้งนี้ให้รายงานผลการดําเนินการดังกล่าวต่ออธิบดีหรือรองอธิบดีที่ได้รับมอบหมายทุก ๆ 3 เดือนข้อ ๖ ในกรณีที่การสูญหายหรือเสียหายของทรัพย์สินดังกล่าวเกิดจากมีผู้กระทําความผิดอาญา นอกจากจะต้องดําเนินการตามข้อ 5. แล้ว ผู้อํานวยการกอง ผู้อํานวยการสํานักงานบังคับคดีและ วางทรัพย์ภูมิภาค หรือหัวหน้าสํานักงานบังคับคดีและวางทรัพย์ประจําศาลจะต้องเสนอรายงานการตรวจสอบ พร้อมกับความเห็นต่ออธิบดีภายใน 7 วัน นับแต่วันที่เจ้าพนักงานออกไปทําการตรวจสอบเพื่อดําเนินการดังต่อไปนี้ 6.1 ในกรณีตัวผู้กระทําความผิดให้ร้องทุกข์ต่อพนักงานสอบสวนขอให้ดําเนินคดีแก่ผู้ กระทําความผิดต่อไป 6.2 ในกรณีไม่รู้ตัวผู้กระทําความผิดให้ร้องทุกข์ต่อพนักงานสอบสวนขอให้ทําการสืบสวนสอบสวนหาตัวผู้กระทําความผิดมาดําเนินคดีต่อไป การเสนอรายงานและความเห็นตามข้อ 6.1 และ 6.2 ให้เสนอหนังสือร้องทุกข์ เพื่อให้อธิบดีลงนามไปพร้อมด้วย 1ข้อ ๗ ในทุก ๆ 6 เดือน ให้หัวหน้างานรักษาทรัพย์ สํานักงานเลขานุการกรม ตรวจสอบทรัพย์สินที่ยึดหรืออายัดซึ่งเก็บรักษาไว้ ณ สถานรักษาและจําหน่ายทรัพย์สิน และมิได้มีการประกาศขาย ทอดตลาดมาเป็นเวลาเกินกว่า 4 เดือนขึ้นไป ว่ามีคดีใดบ้าง แล้วเสนอผลการตรวจสอบให้ผู้อํานวยการกอง ที่มีหน้าที่รับผิดชอบทราบภายในวันที่ 15 มกราคม และ 15 กรกฎาคม ของทุกปีข้อ ๘ ให้ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาคหรือหัวหน้าสํานักงานบังคับคดีและวางทรัพย์ประจําศาล ซึ่งได้รับรายงานการตรวจสอบทรัพย์ตามข้อ 4. เร่งรัด กํากับดูแลให้เจ้าพนักงานเจ้าของสํานวนดําเนินการจําหน่ายหรือประกาศขายทอดตลาดทรัพย์ที่ยึดหรืออายัด โดยเร็วต่อไปข้อ ๙ ให้ผู้อํานวยการกอง ซึ่งได้รับรายงานรายงานการตรวจสอบตามข้อ 7. เร่งรัดกํากับดูแลให้ เจ้าพนักงานเจ้าของสํานวนดําเนินการจําหน่ายหรือประกาศขายทอดตลาดทรัพย์ที่ยึดหรืออายัดโดยเร็วต่อไปด้วย ทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 2 ตุลาคม พ.ศ. 2533 (นายสมชัย ศิริบุตร)อธิบดีกรมบังคับคดี